ເກົາຫຼີເໜືອ ປ່ອຍ ຄົນອະເມຣິກັນ ທີ່ຖືກຈັບ
ເກົາຫຼີເໜືອກ່າວວ່າ ຕົນໄດ້ປ່ອຍ ຄົນອະເມຣິກັນຜູ້ນຶ່ງ ທີ່ຖືກຈັບໃນເດືອນພະຈິກ ປີກາຍ
ເກົາຫຼີເໜືອກ່າວໃນວັນສຸກມື້ນີ້ວ່າ ຕົນໄດ້ປ່ອຍຊາວອະເມ ຣິກັນຄົນນຶ່ງທີ່ຖືກຄຸມຂັງມາແຕ່ເດືອນພະຈິກປີກາຍ ໃນຂໍ້ ຫາທີ່ບໍ່ໄດ້ລະບຸໃຫ້ຊາບ ອົງການຂ່າວສູນກາງ ຂອງທາງການເກົາຫຼີເໜືອ ກ່າວວ່າ ທູດພິເສດໃນດ້ານສິດທິມະນຸດຂອງສະຫະລັດ ທ່ານ Ro- bert King ທີ່ພວມຢູ່ໃນລະຫວ່າງ ການຢ້ຽມຢາມເກົາຫຼີ ເໜືອໄດ້ສະແດງຄວາມເສຍໃຈກ່ຽວກັບການຄຸມຂັງດັ່ງກ່າວ ແລະດ້ວຍເຫດນີ້ ເກົາຫຼີເໜືອຈຶ່ງໄດ້ຕົກລົງປ່ອຍນາຍ Jun Young-su ຍ້ອນເຫັນແກ່ມະນຸດສະທຳ ຍັງບໍ່ທັນເປັນທີ່ຈະແຈ້ງເທື່ອວ່າ ນາຍ Jun ຈະເດີນທາງ ອອກຈາກນະຄອນພຽງຢາງ ໃນວັນເສົາມື້ອື່ນນີ້ ພ້ອມກັບ ທ່ານ King ຫຼືບໍ່ ອະດີດປະທານາທິບໍດີສະຫະລັດທ່ານ Jimmy Carter ໄດ້ພະຍາຍາມ ແຕ່ບໍ່ປະສົບກັບ ຄວາມສຳເລັດ ທີ່ຢາກໃຫ້ປ່ອຍນາຍ Jun ໃນລະຫວ່າງທີ່ທ່ານເດີນທາງໄປຢ້ຽມຢາມເກົາ ຫຼີເໜືອຢ່າງເປັນການສ່ວນໂຕໃນເດືອນແລ້ວນີ້